Konstitushon di Antias Hulandes

E Konstitushon of Areglo di estado di Antias Hulandes (na hulandes: Staatsregeling van de Nederlandse Antillen) ta e areglo legal di e konstelashon konstitushonal di loke tabata pais Antias Hulandes. Huntu ku Hulanda i Sürnam, Antias Hulandes tabata un pais konstituyente di Reino Hulandes. Proklamashon di e Konstitushon a tuma lugá dia 29 di mart 1955 mediante un medida general di reino (algemeen maatregel van rijksbestuur), apesar ku ta trata aki di un ordenansa nashonal antiano.Hoetink, H., & Anink, G. B., Encyclopedie van de Nederlandse Antillen, 1969, Amsterdam, pag. 534  Esaki a bira posibel spesífikamente dor di artíkulo 59 (4) di Statuut pa Reino Hulandes, ku algun luna promé a keda proklamá riba 15 di desèmber di 1954. Huntu ku e Areglo Insular di Antias Hulandes (Eilandenregeling Nederlandse Antillen, ERNA), e Konstitushon ta deskribí e fundeshi di e gobièrnu di Antias Hulandes. 

 Mira tambe 
 Antias Hulandes
 Disolushon di Antias Hulandes

Category:Gobièrnu
Category:Antias Hulandes